
PATVIRTINTA
Šakių rajono savivaldybės administracijos direktoriaus 2020 m. rugsėjo   d. įsakymu Nr. 


ŠAKIŲ RAJONO SAVIVALDYBĖS ŠVIETIMO ĮSTAIGŲ DARBUOTOJŲ TYRIMŲ DĖL COVID-19 ORGANIZAVIMO TVARKOS APRAŠAS

I SKYRIUS 
BENDROSIOS NUOSTATOS

1. Šakių rajono savivaldybės švietimo įstaigų darbuotojų tyrimų dėl COVID-19 organizavimo tvarkos aprašas (toliau – aprašas) nustato Šakių rajono savivaldybės švietimo įstaigų darbuotojų testavimo tvarką.
2. Apraše vartojamos sąvokos atitinka kituose Lietuvos Respublikos teisės aktuose vartojamas sąvokas.
3. Aprašas parengtas vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 27 d. sprendimu Nr. V-1933 ,,Dėl greitųjų testų naudojimo švietimo įstaigų darbuotojų ištyrimui“.

II SKYRIUS
DARBUOTOJŲ, NORINČIŲ IŠSITIRTI GREITAISIAIS TESTAIS COVID-19 LIGAI DIAGNOZUOTI, SĄRAŠŲ SUDARYMO TVARKA

4. Švietimo įstaigų darbuotojai informuojami apie švietimo įstaigų darbuotojų tyrimo greitaisiais testais organizavimo tvarką.
5. Švietimo įstaigoms išsiunčiama užklausimas dėl darbuotojų, norinčių išsitirti dėl COVID-19 ligos.
6. Švietimo įstaigų vadovai organizuoja norinčių išsitirti darbuotojų sąrašų sudarymą ir pateikimą Šakių rajono savivaldybės visuomenės sveikatos biurui. Sąrašuose turi būti nurodyta pirminės asmens sveikatos priežiūros įstaiga, kurios paslaugomis darbuotojas naudojasi.
7. [bookmark: _Hlk50038499]Gavus norinčių išsitirti dėl COVID-19 švietimo įstaigų darbuotojų sąrašus, asmens sveikatos priežiūros įstaigoms išdalinamas preliminariai numatomas greitųjų testų skaičius.


III SKYRIUS
ŠVIETIMO ĮSTAIGŲ DARBUOTOJŲ TYRIMO GREITAISIAIS TESTAIS ORGANIZAVIMO TVARKA

      8.Asmens sveikatos priežiūros įstaigos užtikrina:
8.1.  patalpą greitiesiems testams atlikti;
8.2. testavimą atliekančiam asmens sveikatos priežiūros specialistui asmenines apsaugos priemones, nenuplaunamą žymeklį, popieriaus lapelių;
8.3. kad į patalpą įleidžiami asmenys dėvi nosį ir burną dengiančias apsaugos priemones (veido kaukes, respiratorius ar kitas priemones), tarp asmenų užtikrinamas bent 1 metro saugus atstumas;
9. Ištyrimas atliekamas greitaisiais serologiniais testais ,,AMP Rapid Test SARS-CoV-2 IgG/IgM”;
10. Asmeniui duodamas popieriaus lapelis su užrašytu numeriu ir išpakuotas greitasis testas, ant kurio užrašytas tas pats numeris;
11. Komandos narys, priėjęs prie tiriamojo asmens, įduria į pirštą ir pipete užlašina kraujo ant testo ir ant kraujo lašo užlašina specialų skiediklį. Keičia pirštines arba jas dezinfekuoja ir eina prie kito tiriamojo asmens;
12. tiriamųjų paprašoma 10-15 min. palaukti testo rezultatų;
13. praėjus 10-15 min., vertinami testų rezultatai;
14. asmenims, kuriems nustatomas teigiamas IgM, nurodoma kreiptis į Karštąją liniją 1808 registruotis PGR tyrimui COVID-19 ligos (koronaviruso infekcijos) nustatymui atlikti.

V SKYRIUS
BAIGIAMOSIOS NUOSTATOS

15. Sveikatos priežiūros įstaigos turi visų tyrimų, kai naudojami greitieji testai, užsakymus ir atsakymus pateikti į Elektroninę sveikatos paslaugų ir bendradarbiavimo infrastruktūros informacinę sistemą (atitinkamai forma E200 ir E200-a);
[bookmark: _Hlk50038454]16. Sveikatos priežiūros įstaigos apie teigiamus greituosius testus praneša savivaldybės administracijos vyriausiajam specialistui (savivaldybės gydytojai);
17.Šakių rajono savivaldybės švietimo įstaigų darbuotojų tyrimų dėl  COVID-19 organizavimo tvarkos aprašas yra taikomas Šakių rajone esančios asmens sveikatos priežiūros įstaigoms ir Šakių rajone esančioms švietimo įstaigoms, nepriklausomai nuo pavaldumo ir nuosavybės formos.

_________________________
